21.8.2023 г.
BG
Официален вестник на Европейския съюз
C 296/43
Жалба, подадена на 7 юли 2023 г. — Galenica/EUIPO — EvivaMed Distribution (VIVORA) (Дело T-373/23) (2023/C 296/48) Език на жалбата: немски Страни Жалбоподател: Galenica AG (Берн, Швейцария) (представители: C. Tenkhoff и T. Herzog, Rechtsanwälte) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: EvivaMed Distribution GmbH (Венценбах, Германия)
Данни за производството пред EUIPO Заявител на спорната марка: другата страна в производството пред апелативния състав Спорна марка: заявка за словна марка на Европейския съюз „VIVORA“ — заявка за регистрация № 18 255 604 Производство пред EUIPO: производство по възражение Обжалвано решение: решение на първи апелативен състав на EUIPO от 26 април 2023 г. по преписка R 1556/2022-1
Искания Жалбоподателят моли Общия съд: — да отмени, респ. да измени обжалваното решение в частта, в която жалбата е отхвърлена за следните стоки: Клас 9: Компютърен софтуер и хардуер за медицински и диагностични цели, по-специално във връзка с диабет; компютърен софтуер за анализ, проверка и управление на медицински данни, по-специално във връзка с диабет; компютърен софтуер и хардуер за свързване на медицинска апаратура и инструменти, както и допълнителен хардуер, по-специално за използване при ендокринологични и сърдечно-съдови заболявания, както и принадлежности за гореспоменатите стоки, в частност PDA-Computer [Personal Digital Assistants] и преносимо оборудване; устройства за съхранение на данни с множество функции и съответни машинно-четящи носители на данни от всякакъв вид, които имат програми за използване от пациенти и лекари; инфрачервен интерфейс за предаване на апаратни команди и информация за конфигуриране от персонален компютър към медицински апарати, по-специално апарати за измерване на кръвна захар, инсулинови помпи и обратно; модеми за прехвърляне на данни на пациенти от апарати за диагностика до отдалечено място; кабели за свързване на компютри и компютърни компоненти с медицинска апаратура и изделия; безжична връзка на близко разстояние, по-специално за мобилни телефони, компютри и други електронни уреди; IdD-връзки [GSM]; предоставяне на онлайн възможност за електронни публикации (с възможност за сваляне).
Клас 10: Канюли; инхалатори; еднократни спринцовки за инжекции; ланцети и ланцетни устройства; инсулинови помпи и принадлежности към тях за лична употреба, по-специално стъклени и пластмасови патрони, комплекти за пълнене на патрони, катетри, инфузионни системи и маркучи, убождащи устройства, еднократни спринцовки, адаптори, ампули и устройства за пълнене; — да осъди EUIPO да заплати съдебните разноски за настоящото производство, вкл. за производството пред отдела по споровете.
Изложено основание — Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.